Zagreb, 29. siječnja 2016.g.

**INES STRENJA-LINIĆ**

zastupnica u Hrvatskom saboru

**- elektroničkim putem**

**Predmet: INES STRENJA-LINIĆ, zahtjev za davanjem mišljenja Povjerenstva**

- dopuna podataka, traži se

U Povjerenstvu za odlučivanje o sukobu interesa (u daljnjem tekstu: Povjerenstvo) zaprimljen je dana 27. siječnja 2016.g., zahtjev za davanjem mišljenja u smislu odredbe čl.6.st.1. Zakona o sprječavanju sukoba interesa („Narodne novine“, br. 26/11., 12/12., 126/12., 48/13. i 57/15., dalje: ZSSI), podnesen od strane dužnosnice Ines Strenja-Linić, zastupnice u Hrvatskom saboru.

S obzirom da u zahtjevu od 27. siječnja 2016.g. nisu navedene sve relevantne činjenice, potrebne za donošenje valjano obrazloženog i utemeljenog mišljenja u konkretnoj situaciji, niti su razvidne iz priložene dokumentacije, poziva se dužnosnica da, u roku od 8 dana od primitka ovog dopisa, pozivom na broj naveden u zaglavlju ovog dopisa, dostavi dopunu očitovanja slijedećim podacima i ispravama:

* u kojoj fazi se nalazi izobrazba dužnosnice za stalnog sudskog vještaka pri Hrvatskoj liječničkoj komori (u daljnjem tekstu: HLK), a posebno da li je praktični dio izobrazbe uz mentora dr.sc. Zlatka Kolića već proveden te ako jest, kojeg je datuma dovršen, ili je u tijeku ili tek treba započeti;
* da li su kandidati koji polaze izobrazbu za stalnog sudskog vještaka troškove izobrazbe dužni podmiriti unaprijed ili po dovršenoj izobrazbi; da li je u konkretnom slučaju Izvršni odbor već donio odluku o iznosu i načinu plaćanja troškova izobrazbe za kandidatkinju Ines Strenja-Linić i kada te da li je ista odluka prethodila zamolbi dužnosnice za oslobađanjem troškova praktičnog dijela izobrazbe;
* kojeg datuma je dužnosnica podnijela zamolbu HLK za oslobađanjem troškova praktičnog dijela izobrazbe, a kojeg datuma je HLK donijela Zaključak kojim je udovoljeno zahtjevu dužnosnice.
* da li kandidati troškove izobrazbe za stalne sudske vještake podmiruju u cijelosti HLK, u kojem trenutku nastupa obveza plaćanja (da li se kandidatima ispostavlja račun s određenim datumom dospijeća obveze) te da li je cijena navedene izobrazbe pri HLK fiksna i u dijelu troškova teorijskog i praktičnog dijela izobrazbe.

Uz očitovanje se dužnosnica poziva dostaviti dokumente kojima će potvrditi navode iz traženog očitovanja, a posebno:

- Odluku Izvršnog odbora HLK o iznosu i načinu plaćanja troškova izobrazbe kandidatkinje Ines Strenja-Linić te eventualno ispostavljeni račun;

- zamolbu kandidatkinje Ines Strenja-Linić uz naznaku kad je ista predana HLK,

- Zaključak kojim je prihvaćena zamolba kandidatkinje Ines Strenja-Linić za oslobođenjem troškova praktičnog dijela izobrazbe u iznosu od 7.700,00 kn bruto u formi u kojoj je razvidno tijelo koje je donijelo zaključak, datum donošenja, pečat tijela donositelja i potpis ovlaštene osobe donositelja zaključka.

S poštovanjem,

PREDSJEDNICAPOVJERENSTVA

Dalija Orešković, dipl.iur.